**ДO**

**Г-Н СТАНИМИР СТАНЧЕВ**

**ОБЩИНСКИ СЪВЕТНИК**

**ЧРЕЗ**

**АКАД. ХРИСТО БЕЛОЕВ, ДТН**

**ПРЕДСЕДАТЕЛ НА ОБЩИНСКИ СЪВЕТ – РУСЕ**

**Относно:** *Запитване с изходящ № ОбС-1442/22.11.2024 г.*

**УВАЖАЕМИ ГОСПОДИН СТАНЧЕВ,**

Във връзка с постъпило Ваше питане, вх. №ОбС-1432/22.11.2024 г., заведено в общинска администрация с наш вх. № 06-01-272/22.11.2024 г., Ви отговаряме на поставените въпроси, както следва:

1. **Каква е причината и със старото търговско дружество и с това, с което в момента Община Русе има сключен договор за извършване на дейности по събиране и транспортиране на битови отпадъци да има такива големи количества замърсявания в района на контейнерите за битов отпадък в гр. Русе?**

Основния проблем на досегашния изпълнител бяха честите аварии на сметоизвозващата техника, с което се възпрепятстваше извършването на дейността, водещо до нарушено качество на услугата и съответно недоволство от страна на потребителите. Извършва се поетапна подмяна на съдовете на територията на града, предстои цялостната подмяна на същите, с цел подобряване качеството и нивото на предлаганата услуга. Използването на съдовете не по предназначение и нерегламентираното изхвърляне на отпадъци на неразрешени за целта места, води до замърсяване на площадките на съдовете, прилежащите им площи и затруднява поддържането на обществената хигиена.

За избор на изпълнител за дейностите по събиране и транспортиране на отпадъци, обществена хигиена и зимно поддържане бе проведена процедура по ЗОП, като бе избрано дружество, отговарящо на предварителното заложените изисквания и параметри на поръчката. Предстои сключването на договора, за което своевременно обществеността ще бъде уведомена, както и поетите от дружеството договорни ангажименти.

Към момента дейностите в обхвата на поръчката временно и чрез възлагане се изпълняват от дружество, част от консорциума, избран за изпълнител по проведената процедура по ЗОП.

1. **Има ли форма за контрол върху добросъвестното извършване на дейностите по сметосъбиране и сметоизвозване?**

Дейностите по сметосъбиране, обществена хигиена и зимно поддържане се контролират от упълномощено със заповед на кмета на Община Русе длъжностно лице, както и от пълномощниците на кмета в поверените им райони. Съвместно със служители на фирмата изпълнител, дейностите се координират, следи се за спазване на графика и качеството на предлаганата услуга.

1. **Има ли изготвени доклади от контрольори за некачествено свършена работа по договора с Общината? Наложени ли са санкции за некачествено изпълнение? Колко и в какъв размер?**

Извършва се ежедневен контрол по изпълнението на дейностите по сметосъбиране и сметоизвозване и обществена хигиена. При констатиране на некачествено или непълно изпълнение на дейностите, работата не се приема.

По отношение на санкциите, в договора са заложени права и задължения на изпълнителя, за които са предвидени санкции при неизпълнение. Разписани са подробно общи условия за неизпълнение, както и санкции при неизпълнение на дейностите по сметосъбиране, обществена хигиена и зимно поддържане. В различните хипотези съответно стойност на неустойката, кога се налага тя, както и срок за отстраняване на неизпълнението. Те ще се прилагат след като договорът влезе в сила.

1. **Какви мерки е предприела Община Русе, за да преодолее създадения проблем?**

След сключването на договора ще бъде подобрена и надградена системата на сметосъбиране, с въвеждане в експлоатация на нова специализирана техника, замяна на старите съдове с нови от системата за автоматично обслужване. Ще бъде въведена изцяло нова организация и управление.

1. **Кой осъществява дейностите по почистване на гр. Русе от есенни листа? Има ли форма за контрол върху добросъвестното извършване на тази дейност, съответно наложени ли са санкции за некачествено изпълнение?**

Дейностите по почистване от есенни листа са включени в обхвата на дейностите по събиране и транспортиране на отпадъци, обществена хигиена и зимно поддържане, които временното и чрез възлагане се изпълняват от дружеството, част от консорциума, избран за изпълнител по проведената процедура по ЗОП. Липсата на договорни отношения към момента възпрепятства налагането на санкции, но при констатиране на некачествено или непълно изпълнение отчетената работа не се приема и съответно заплаща от Община Русе.

**С уважение,**

**ЕНЧО ЕНЧЕВ**

*За Кмет на Община Русе,*

*Съгласно Заповед № РД-01-3615/19.11.2024 г.*

**Съгласували:**